230 
Slægten Coelodon, maatte jeg dengang indskrænke mig til en forelöbig 
Skizze af dette Dyr, hvilken jeg nu seer mig istand til at fuldstændiggjåre. 
Slægten Coelodon danner en mærkelig Overgang imellem Slæg- 
terne Bradypus og Megalonyx. Dens Tandsystem stemmer saavel i 
Antal som i Form og Bygning af 'Tænderne paa det nöieste med det af 
Slægten Bradypus*). Dens Rlöer ere alle meget sammentrykte, som 
hos de nulevende Dovendyr, men af meget forskjellig Störrelse, som hos 
Megalonyx. Dens Bagfod er, som hos begge de nævnte Slægter, fordreiet, 
men i Mechanismen af sin Fordreining stemmer den med Megalonyx, 
idet denne ikke fremkommer ved Artikulationen af Underlaaret med Spring- 
benet, men ved Artikulationen af dette Been med Mellemfodens Been. 
Den havde en kraftig: Hale som Megalonyx. Dens Exerementer afvige 
i Form og Udseende fra dem af det trefingrede Dovendyr. Hos dette 
ere de i Form af smaae ægformige haarde Legemer, fuldkommen over- 
eensstemmende i Udseende med dem af Geden og Hjorten; hos Coelodon 
udsondredes de i större Masser. Denne Forskjellighed antyder en til- 
svarende Forskjellighed i Bygningen af Tarmekanalen, men den fuld- 
komne Lighed i disse Dyrs Tandsystem leder dog til at antage en stor 
Overeensstemmelse i deres Levemaade. Vi have derfor Grund til at 
formode, at Coelodon maquinense, skjündt af Störrelse som 'Tapiren, har 
næret sig af Træernes Löv, som Dovendyret. De store sammentrykte 
Rlöer og den kraftige Hale synes at være givne Dyret til at klattre med, 
og Fordreiningen af Bagfoden er et Forhold, der idetmindste i Viden- 
skabens nærværende Tilstand, ei tillader mindste Tvivl om dens klattrende 
Levemaade. 
+) Jeg har angivet tre Kindtænder i Underkjæven, men jeg seer, at den beskadigede 
Tilstand af Kjeven ei tillader at afgjôre med Bestemthed, om ci en fjerde Tand 
har været tilstæde. Ligeledes maa jeg bemærke, at den smalle Kindtand, jeg har 
omtalt som den bageste i Overkjæven, ei indtager denne Plads, men staaer foran 
de andre; og at den stemmer paa det nöieste i Form med den forreste Kindtand i 
Overkjæven af Bradypus tridactylus. Hos begge liguer den skuffende en Skæretand 
af Kapivaren. 
